
RAPORT

asupra proiectului de Lege privind aprobarea Ordonanţei de urgenţă a Guvernului nr. 133/2004 pentru modificarea art.11, precum şi pentru prorogarea termenelor prevazute la art. 9 alin. (1) şi (4) din Legea recunoştinţei faţă de eroii – martiri şi luptătorii care au contribuit la victoria Revoluţiei române din decembrie 1989, nr. 341/2004
În conformitate cu prevederile art. 89  şi 108 din Regulamentul Camerei Deputaţilor, Comisia juridică, de disciplină şi imunităţi a fost sesizată spre dezbatere, în fond, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr. 133/2004 pentru modificarea art.11, precum şi pentru prorogarea termenelor prevazute la art. 9 alin. (1) şi (4) din Legea recunoştinţei faţă de eroii – martiri şi luptătorii care au contribuit la victoria Revoluţiei române din decembrie 1989, nr. 341/2004, trimis cu adresa nr. P.L.-X 34 din 14 februarie 2005 şi înregistrat sub nr. 31/ 67  din 15.02.2005.

Senatul,  în şedinţa din 7 februarie  2005 a adoptat proiectul de lege.
Consiliul Legislativ  a avizat favorabil proiectul de ordonanţă de urgenţă, conform avizului nr. 2036/13.12.2004.

Proiectul de lege supus dezbaterii are ca obiect de reglementare modificarea art. 11, în sensul stabilirii componenţei Comisiei parlamentare a revoluţionarilor din decembrie 1989 astfel încât din aceasta să facă parte şi persoane care nu deţin una din calităţile prevăzute la art. 3 alin. (1), precum şi prorogarea termenelor prevăzute la art. 9 alin. (1) şi (4) din Legea 341/2004.
În conformitate cu prevederile art. 60 din Regulamentul Camerei Deputaţilor, membrii comisiei au examinat ordonanţa de urgenţă, expunerea de motive şi proiectul de lege supus aprobării, în şedinţa din  16 februarie 2005.

       În urma dezbaterii, membrii comisiei au hotărât, cu unanimitate de voturi, ca proiectul de Lege privind aprobarea Ordonanţei de urgenţă a Guvernului nr. 133/2004 pentru modificarea art.11, precum şi pentru prorogarea termenelor prevazute la art. 9 alin. (1) şi (4) din Legea recunoştinţei faţă de eroii – martiri şi luptătorii care au contribuit la victoria Revoluţiei române din decembrie 1989, nr. 341/2004 să fie supus, spre dezbatere şi adoptare plenului Camerei Deputaţilor, în forma adoptată de Senat.

      Din numărul total de 21 membri ai Comisiei juridice, de disciplină şi imunităţi au fost prezenţi la dezbaterea acestui proiect de lege 12 membrii ai comisiei.

      În raport de obiectul şi conţinutul său, proiectul de lege face parte din categoria legilor ordinare.

